**Чапле У ий пайремна.**

**Сценарийын авторжо:**

**Волжский район Сотнур кыдалаш школын**

**туналтыш класслаште туныктышо**

**Чернова Алевтина Егоровна**

**Елка воктек ужмаш.**

**Йоча - влак турло У ий вургемым чиен, елка йыр калыкым чумырат.**

**1.**Йолташ - шамыч, чумыргалза,

Кож йыр пордын налына.

Веселан йырваш ончалза,

Толын У ий пайремна.

**2**.Ёлкына мемнан сорале,

Ой, могае, ончалза.

Нигомат она сорвале,

Толында гын, пурыза.

**3.** У ий дене, у вий дене

У талукыш вончена.

Куан дене чонна теме-

Чапле У ий пайремна!

**4.**Имньым кушкыж але йолын,

Мемнан деке У ий толын!

Тудын кумыл поро, поро.

Чылалан пиалым кондо!

**5.**Мотор, сылне изи кож,

Кужу корным эртенат.

Таче угыч лай пайремыш

Тый мемнам чумыренат.

**6.**Воктенетше кид кучен

Коштына ме муралтен.

Йораталме У ийнажым

Вашлийына ме, йывыртен.

**7.**Тыйым ынде моктена,

Тау мутым ойлена.

У пиалым, у куаным

Чылалан тыланена.

**8.** Ёлка йырже погынен,

Кумыл нолтын модына.

Веселанын, куанен,

**Сылне мурым мурена.**

**Муро**

**Сылне марий сем почеш залыш Пампалче пура.**

**Пампалче**. Шыжа ош лум,

Велеш чодыра умбаке,

Ала-ко пуйто мутлана шыпак.

У лум йолвам

Пушенге укшыш сакыш

Ош теле кече -

Волгыдо йомак...

Салам лийже, удыр - влак,

У ий дене, эрге – влак.

Мый йомак гыч толынам,

Кужу корным эртенам.

Ший пуэм гыч, ужын мыйым,

Чылан палышда докан.

Ко пала, мый ко улам?

**Йоча - влак.** Пампалче!

**Пампалче.** Тау, те мыйым монден огыдал. А ынде айста тендан дене палыме лийына.

Ончыч совым перена, 1,2,3,

Вара йол ден тавена, 1, 2, 3,

Ынде чылан торштена,

Да лумнам каласена.

**(йоча - влак шке лумыштым ойлат).**

Вот азап – ко могай луман, мый нимынярат шым умыло. Теве тиде удыржо – ала Ондри, ала Метри. А вот тиде эргыже, мый умылышым, Начи. Чыным ойлем, йоча – влак?

**Йоча влак.** Уке!

Тугеже, айста вес семын ыштена. Эн ончыч лумыштым эрге – влак кычкырал каласат, а вара – удыр – шамыч. А мый ончалам, кожо тачысе пайремыш шукырак толын да кожо чотрак кычкыра – эрге – влак, але удыр – шамыч. **Эрге – влак, ямде улыда?. Тугеже гын…, 1, 2, 3! (Эрге – влак кычкырат.)**

Кертыда, изиш гына пылышчарем ышда лук. Ынде удыр – шамычым колыштына. Айста, удыр – влак…, 1, 2, 3! **(удыр – шамыч лумыштым кычкырен каласат).**

Удыр – влакше эше путырак кертыт аман. Но садак лумдам шым тогдае. Айста эше вес семын ыштена. Мый лум – шамычым шке ойлем. А те заданием шуктеда. Келшеда?

Тугеже гын, туналына веле.

Лена – влак, киддам нолталза,

А Сергеймыт – кычкыралза,

Надя – шамыч тавалтат,

Витя – шамыч шушкалтат.

Алексей, Колюш, Игнат -

Улык шинчын чучкалтат.

А Ирина да Марина

Совым ваш – ваш пералтат.

Ну, а молыжо чылан

«У ий дене», - кычкырат.

**Йоча – влак. У ий дене! У ий дене! У ий дене!**

**Пампалче.** Тевыс пайрем шулышет пураш тунале. Тыге сайын палыме лиймек, мыят тыланда каласем « У ий дене! У пиал ден!»

Могай мотор мемнан зална-

У ий кожна сорастара!

Тудлан ме мурым мурена

Пайрем дене саламлена.

**Муро «Чодыраште шочын изи кож»**

**Гармоньым кидыш налын Йыван мурен пура, Анатолий Зарецких «Айста, удыр, эрге – влак…» муро почеш 1 куплетым «пародироватла» да тавалта.**

**Йыван** У-уй, мыняр калыкше! Адак суаныш логальым огыл дыр? Э-э, таче кечат пиалан вет: ик суан гыч весыш веле кошташ перна, аман. Икымше суаныштыже пешыжак веселитлаш ыш перне гын, тыштыже, шонем, изишак каналтем – мурен, куштен, мушкырем кеч изиш темем. Уке гын, мемнан йомакысе сут пире таче мемнам чистий йыгыжтаренак пытарыш. То тудлан мыжерым урген пу, то тудым пукшо, йукто…

**Пампалче.** Йыван, тый суаныш огыл, а У ий пайремыш логалынат.

**Йыван.** Могай, могай, пайремыш манат?

Сонгыралан чаным кок гана огыт пере, манам. Йоча – влак, айста Йыванлан муралтен ончыктена – могай таче пайрем.

**«У ий» муро**

**Йыван** А-а, умылышым, умылышым! Тугеже гын, мый тендан дене пырля У ийым вашлияш кодам, келшеда?

**Йоча - влак:** Келшена!

**Йыван:** Кумыл лекте рышт - рошт тавалташ,

Вашкерак тол пырляшке, йолташ.

Айста мыйын мурсем почеш тавалтен колтена.

**Марий куштымаш**

**Кыралт пытыше Пире куржын пура.**

У-у-у, у-у-уй, мыняр икшыве тыште! У-У-уй, могае нуно кочкын темше, пушкыдо улыт. Коеш, пашам ышташ огыт йорате, лач мыйымак вучен, коям поген киеныт. Ну-у мушкырем темем (мушкыржым ниялта. Упшынчеш). Йыванын упшыжым шижам. У- у – у, тудыжым тыште му-у-ам гын, у-ушым тудлан пуртем. **(Йыван йоча - влак коклаш шылеш).** А ну, йолагай двоечник - шамыч, писын ойлыза, кушко Йыван шылын, уке гын тендам тудын олмеш кочкам.

**Пампалче.** Сур пире, мемнан ден тыште, йолагаят, кокытанлан тунемшат уке. Йоча – влак, мый чыным ойлем?

**Йоча – влак.** Чын!

**Пампалче.** Сур пире, ме тыште йоча – влак дене У ий пайремым пайремлаш погыненна. Ты пайремыштына тыйын гай осал койыш чылт келшен огеш тол. Садлан тышечын тыйым каяш йодына. Уке гын, Йушто кугыза толмеке, тыйым кылмыкташ йодына. Теле мучко маска семын, у ийым вашлийде малаш туналат. Лучо, сай дене кай. Йоча – влак, тыге?

**Йоча – влак.** Тыге!

**Сур пире.** А- а – а те тыге! Ну, йора, мый каем! Но шуко жаплан огыл… (шыпрак, шке семынже) Мый палем, кузе тендан пайремдам локтылаш…(куржеш)

**Пампалче.** Йыван, лектын кертат. Сут пирет кайыш.

**Йыван.** Тау, йоча – влак, сут пире деч мыйым утарышда. Суан калыкет ден пырля тудлан шокшым чот пуышна. Ормаш веле – кузе илыше кодын? … Мом ойгыраш, айста пайремнам умбакыже шуена да ик модыш дене модына.

**Кож йыр куржталын савырне да портышкемым чий.**

***Елка ончылан кугу размеран мужыр портышкемым шындат. Модышышто кок йоча лийыт. Сигнал почеш нуно кож йыр кок могырым куржын савырнат. Сенышыш эн ондак толшо да портышкемым чийыше лектеш. Але***

***Скороход – влакын конкурсышт***

***Тиде модышлан У ий дене саламлаш мыланна кок ен кулеш. Йолыш портышкемым чиен, мольберт деке куржын мияш да шола кид дене «У ий дене!» манын возаш. (2 кугу портышкем, 2 чия, кисточка- шамыч, стакан вуд, кага кулыт.)***

**Йыван.** А ынде тиде портышкем дене айста мужед ончена.

Тудым шуэн колтена… - ко налеш, ончалына…

**Портышкемым шуэн колтат. Тудыжым марий вургемым чийыше удыр – влак кучен пурат.**

**У ий нерген муро.**

**Йыван.** Вот томаша. Портышкемна унам вашлияш чонештен аман.

**1 удыр** А ме, Йыван, шонышна, марлан удырым налнет. Теве ты пайремыш толшо иктаж удырым муына да тыге муралтен, тудым тылат савыралына. **(мурат)**

**Кай, кай, Йыванлан, молан от кай Йыванлан – 2 гана**

**Туддеч ушан качыжым от му тые нигуштат – 2 гана.**

**2 удыр.** Йоча – влак, айста тиде сем почеш пырля тавалтена.

**1 куплет - Кидым кучен ик векыла, вара вес веке ёлка йыр куштен каят.**

**2 куплет – 1 такт: удыр – влак: У ий дене, эрге – влак!**

**2 такт: Рвезе – шамыч: У пиал ден, удыр – влак!**

**3 , 4 – повторений.**

**5,6 – шке йыр пурла могырыш; 7,8 – шолашке.**

**Йыван**. Ай, чиялташат кертыда вет. Чистий чыган вате улыда…

**3 –шо удыр.** Могай ме чыган вате. Ме марий удыр улына – тидын ден кугешнена… А чыган вате – шамычым ме Йошкар – Ола пазарыште шукерте огыл ужна. Тендан деке У ий пайремыш толаш пеш вашкат ыле. Теве йукышт шокта.

**Чыган сем почеш чыган вате – шамыч мурен пурат.**

1.Мамык лум ласкан йога,

Мландым шокшын петыра.

**Чодыра ден, пасу ден,**

**Толынна ме тендан дек -**2 гана

Ой, дане, дане, ой, дане

Ой, дане, дане, дане, дане

Чодыра ден, пасу ден,

Толынна ме тендан дек.

2.Ой, кертна вет, кертна вет,

Ондаленак кертна вет,

**Имньым куташ каена манна,**

**Тышке толын шогална.** – 2 гана

Ой, дане, дане, ой, дане

Ой, дане, дане, дане, дане

Имньым куташ каена манна,

Тышке толын шогална.

3.Мураш шонен толынна,

Кушташ шонен толынна,

**Изиж денат, кугуж денат**

**Палыме лияш толынна -2 гана**

Ой, дане, дане, ой, дане

Ой, дане, дане, дане, дане

Изиж денат, кугуж денат

Палыме лияш толынна.

4.У ий дене, у вий дене

У талукыш вончена.

**Куан дене чонда темже-**

**Чапле лийже пайремда! -2 гана**

Ой, дане, дане, ой, дане

Ой, дане, дане, дане, дане

Куан дене чонда темже-

Чапле лийже пайремда!

**1 чыган.** Эй, моторем, чеверем, кидетым шуялте. Чыла почын пуэм, чыла каласен пуэм – мо лийын, мо лиеш – чыла пален налат. Ужам, ужам - кужу корно тыйым вуча, ачат - ават оксам поген ситарен гын, У ий каникулышто коват дек унала миен толат.…

**2 чыган.** Тиде тылзын тендан дене уна - влак чот погынат, устел чесым ястарат, У ий дене саламлат…

**3 чыган**. Тиде мотор удыржын тений, тыршен тунемаш туналеш гын, чыла предмет денат визытан лектеш.….

**4 чыган.** А тиде эргыже, лу ий гыч президентлан сайлалтеш…

**Йыван.** Уна – влаклан ме пеш рат улына. Кодса мемнан пайремыш – мотор вургемда ден, весела койышда ден мемнан пайремым сорастарыза.

**Пампалче.** А кызыт, самырык йолташ,

Туткышдам (вниманийдам) ме тергена.

Призым пуэна тудлан, ко заданийнам шукта…

Икте - весе ден келшаш,

Але палыме лияш-

Кулеш пырля чумыргаш.

«Заданийда совсем пустяк»,-

Ко тыге шона – окмак.

Модышнажын лумжо **«Лумпырче - влак».** Кызыт икмыняр жаплан те лумпырче – влак лийыда. Мый мыняр лумпырчым каласем, тунарын пырля шогалыда. Ямде улыда? Тугеже гын весела марий сем почеш модышнам туналына веле... Лумпырче – шамыч иктыш чумыргыза!... 2 дене; 4 дене; 6 дене; 5 дене; 3 дене;…

**«Лумпырче» модыш.**

**Мардеж пуалме йук шокта.**

**Йыван (орын).** Вот йомак… Лумпырчыла модна веле, а нуно тевак толынат шуыныт.

**С. Чавайнын «Мукш» (Изиэм годым пакчаште..) муро сем почеш Лумпырче (Снежинка) – влак мурен, пордын лектыт.**

1. Сур кава гыч толын, модын,

Лыве огыл шып пордеш –

Мамык лумжо, ошын койын

Мландумбалым леведеш.

2.Ме лумпырче улына,

Чылт кисала койына.

Лыйык – лойык лунгалтен,

Воленна ме тендан дек.

2.Турло тул дене йулен,

У ий кож шога чучкен.

Пайрем дене саламлаш

Лумынак толна, йолташ.

**1 лумпырче.** Толын шуо У ийна,

Ёлка ямде тыланда.

Модын, воштыл илыза,

Эре сайын тунемза.

**2 лумпырче.** Йоча – влак, ме пален налнена, могайрак те улыда. Ме тыланда йодышым пуэна, а те вашмутым.

**3 лумпырче.** Вашмутдаже тыгайрак. Келшеда гын, ойледа: **Тиде ме, тиде ме – тиде ме йолташ дене.**

**4 лумпырче.** Огыда келше гын, вашмутда тыгай лиеш:  **Уке шол, ме чылан улына моткоч чатка.**

Айста нине шомакым ик гана ик гана ойлен ончена.

**1 лумпырче.** Ко йората тунемаш, отметкыжат лачак «пять»? **Тиде ме, тиде ме – тиде ме йолташ дене**

**2 лумпырче.** Уло мо коклаштына, ко эрдене папалта? **Уке шол, ме чылан улына моткоч чатка.**

**3 лумпырче.** Кугыракым пагала, изиракым шымата -…. **Тиде ме, тиде ме – тиде ме йолташ дене.**

**4 лумпырче.** Ко пушенгым тодыштеш, окнаш мечым кышкылтеш? **Уке шол, ме чылан улына моткоч чатка.**

**1 лумпырче.** Муралташ ко йората, тавалташат пеш кертеш - **Тиде ме, тиде ме – тиде ме йолташ дене!**

**2 лумпырче.** Мурена, куштена, весела улына.

Ёлка йыр куанен, ур гаяк пордына.

**Куштымаш.**

**Машина йук шокта. Рок сем почеш кумораван велосипед дене пире, Вуверкува кудал пурат. Вуйыштышт шлем. Коктынат «байкер» семын чиеныт.**

**Пире.** Тевыс, ужат – мом нуно шонен муыныт. Мемнан деч посна У ий пайремым вашлийнешт. Ух, вожылдымо – влак! Вашкерак мешакетым лук, чылаштым оптен нангаена да идалык мучко кочкашна сита.

**Вуверкува.** Шого, шого, пире тос. Ко тыге икшыве – шамыч ден мутлана. Тунем, кузе кулеш… (йоча – влак деке мия). Утю – тю –тю –тю –тю- тю. Могай чечен, конга гыч лукмо пышки гай чевер улыда. Тендам ончен, шувылвудемат лекташ тунале. Паледа, мый ко улам? … Нимогай мый Вуверкува омыл, а Верочка – Вуверочка. Йошкар – Ола воктенысе «Чодыра йомак» санаторийым паледа? Вот тушто начальникын полышкалышыжлан ыштем. Тудо кызыт тендам чыладамат шкеж деке каналташ мияш ужеш. Пукшат – во! Малтат – шер теммешке! Дискотека – до утра! Шарнеда, умаште могай шонго, кагыр тупрудан улам ыле. А кызыт – массаж-макияж, шейпинг, шопинг. И вот результат**! (Йырже савырна)** 100 ийлан самырыкемынам.Айста, ида юватыл, вургемдам чийза да ать – два почешем. У ий пайремым йомакысе семын вашлийына! Теве автобусат тендам вучен шога.

**Йыван.** Йоча – влак, ида ушане. Нуно тендам ондалат.

**Пампалче**. А ну, кайыза, тышеч. Уке гын, кызытак Йушто кугызам тышке шудена. Тудо тыланда ушым пурта.

**Пире.** У-у-у! Ушым пурта манат? Уке, Йыван тос. Мылам ушым теат пеш сай пуртышда. Ситымешке… Алят туп - рудем коршта. Верочка, мотоциклетым писынрак заводитле. Вашкерак тышеч кудалаш кулеш. Лучо санаторийыштет салатым кочкына да йора – тазарак лийына.

**Вуверкува.** Ушдымо сут пире, кунам тыйын ушетше пура? Мондышыч мо? Мый ко улам. Верочка – вуверочка! Начальникын полышкалышыжлан пашам ыштем гынат, тошто пашамжымат монден омыл вет. Таче нимогай У ий пайрем огеш лий.

**Пире.** Кузе – туге огеш лий?

**Вуверкува.** Кузе – туге, кузе – туге?! Йушто кугыза ден Лумудырын тачысе пайремыш толмо корныштым мый локтен коденам. Йоча – влак мемнан куштымынам огыт шукто гын, У ий кож таче ок чукталт. Икманаш Йушто кугыза ден Лумудыр тышке корным огыт му.

**Пампалче.** Йоча – влак, У ий кожым кузе гынат чукташ кулеш.Вет кожна ок чукталт гын, У ий пайремнат огеш лий. Те нелылыкым сенаш ямде улыда?

**Йоча – влак.**  Ямде!

**Пире.** Теве ончалына, кертыда але уке. Колыштса икымше заданийнам. Туштым туштем, палыза.

Ик олмапушто 12 укш, 365 лышташ. (идалык).

Кок имнем учашен кудалеш. (ече).

Кенежым, телым эре ик тусан. (кож).

Киддыме, йолдымо капкам почеш (мардеж).

**Вуверкува.** Мыйын ойлымо шомакышкем мутым ешарыза.

1.Чодыраште коштмем годым**,** мушкырем пешак шужен

Кочкышым муза мылам, туналжан **К – буквалан** (Кампет, кисель, калач, к…)

2.Чодыраште илаш сай, но кайынем мый школыш

Мом пелен мылам налаш? Кулеш ыле полыш. (тетрадь, книга…)

3.Ёлкыдам ончен орат – шуко тушто **модыш**

Ойлен пуыза мылам, лийже тек уш - лодыш.

4. Порт умбаке лум возеш

Мемнан дек …(У ий толеш)

**Вуверкува.** Ончо, могай нуно ушан улыт.Тугеже гын, тыланда нелырак пашам пуаш перна. А кертыда мо «пече» гоч лумым кудалтен, У ий кожышко логалташ. **(Лум пырче шотеш комбо пун, але шар. Модышышко чылаштымат ужаш лиеш, кажныштлан пун пырчым гына пуэдаш)**

**Пире.** Адакат нунын семын лие аман! Пытартышлан эн неле паша. Тудыжым те нигузеат шуктен огыда керт. Куштен ончыктыза мыланна у куштымашым. Маналтеш «Пакчасе макарена».

**Пампалче.** А ме чыла пашаланат ямде улына. Тыге вет, йоча – влак. Айста шарналтена, кузе ме школ пакчаште кенеж мучко тыршышна.

Кольмым кидышке кучен, мландым ме пургедына,

А вара шорвондо ден тудым ме тырмалена.

Ынде пырчым удена.

А вара каналтена – пужвудым кид ден уштылна.

Пашанам пытарымек, лиеш ынде кушталташ.

**«Макарена» куштымаш.**

Йоча - влаклан весела

Таче У ий пайремна

Муралтат да кушталтат

Кумылетым тарватат.

**Салют пудештме йук шокта. У ий кож волгалт кая. Чылан совыштым кырат.**

**Йыван.** Йоча – влак, ончалза, У ий кожна чукталте.Тугеже гын Йушто Кугыза ден Лумудыр мемнан дек корным муын, вашке гына толын шуыт.

**Пире.** Ух, чытен ом керт ушан икшыве – шамычым. Мемнам адак сенышт. Айда вашкерак тышеч чошалтына. Уке гын, мыланна Йушто кугыза деч логалеш.

**Вуверкува.** А пайремже? Умырыштем кеч ик гана айдеме семын У ий пайремым вашлиймем шуэш (шортеш). Йоча – влак, мемнам поктен ида колто, ме сай лийына. **(Пире дек савырнен)** Тыйже мом шып шогет? Иктаж мом ойло.

**Пире.** Йоча – влак, мемнам нелеш ида нал.

**Йыван.** Нине кок йолташым кодаш, келшеда?... Тугеже гын, кодса. Но шкендам кулеш семын кучыза.

**Пампалче.**

Могай молодец ме улына. У ий кожнам шке вийна дене чуктышна. Нелылыкым сенымек кузе кычкырат? (УРА!) Тиде кычкырымашым меат кызытак туналына веле. Мый почеламутым лудам. Тыланда келша гын, кажне корно деч вара «Ура» манын кычкыреда, огеш келше гын, «У-у-у!» маныда.

Мемнан У ий пайремнаш погыненыт йоча - влак (Ура!)

Тыште мотор удыр - влак! (Ура!)

Лавра шурган эрге - влак! (У-у)

Нелеш ида нал, ончыкылык салтак – влак! (Ура!)

Кажне кумшын - кокытан! (У-у)

Изирак – влак - эн ушан! (Ура!)

Вашка мемнан деке У ий! (Ура!)

Тунеммаште мемнан вий! (Ура!)

Кок арня ме канена! …

А вара тунемына! …

Чыланнам полек вуча! (Ура!)

Толеш гын Йушто коча… (У-у)

Ну, конешне вет, толеш! (Ура!)

**Йыван.** Йоча-влак, айста чылан рўж кычкыралына.

Поро Йўшто Кугыза,

Тол мемнан дек, вучена.

**Сем почеш Йўшто Кугыза ден Лумўдыр пурат.**

**Йўшто Кугыза.**

Салам лийже, йоча-влак,

Салам лийже, изи чукаем-влак!

Моткоч тендан деке вашкенам.

Пеш умбачын толынам.

Пайремдам сорастарен,

Сай полекым полеклем.

**Лумўдыр.**

Кужу корным эртенна,

Тендан деке толынна.

Эн вучалме пайремна

Тек лиешыс весела!

**Йўшто Кугыза.** У ий кожын тулжым ужын, тендам иже муынна. Те мыйым да уныкамын толмым чотак вученда?

**Йоча-влак.** Вученна!

**Йыван.**

Йораталме поро-поро

Йўшто кугыза,

Ужына ме тыйым – пуро

Лий пайрем оза!

Чондает гыч лук полекым

Саламлал вўчкен,

Вет эрла кает йўдвелыш

Пургыжым кычкен.

**Пампалче.** Ваш ончалын кид кучалын

Ме кушталтена,

Воктенет кож йыр шогалын

Ме муралтена.

**«Толын йўшто кугыза» муро**

**Йыван.** А ынде, айста Йушто кугыза ден Лумудыр толмо лумеш салютым ыштена.

**«Йушто кугызалан салют» модыш.**

*Модышын участникше – влакын йолышкышт шарым кылдена. Нуно У ий кож йыр куржталын, икте – весыштын шарыштым пудештарышаш улыт****.(4-6 шар, кандыра.)***

**Муро**

**Йўшто Кугыза.** Сай полекым ямдыленда уныкам-влак, тау! Сайын мурен моштеда улмаш. Мыйынат модаш кумылем уло, айста **«Кылмыктем»** модыш дене модына.

**Лумудыр.** Йоча-влак, те киддам ончыко шуйыза, Йўшто Кугыза толмо годым ко кидшым коранден огеш шукто, тудым кылмыкта.

**«Кылмыктем» модыш**.

**Йўшто Кугыза.** Ой, моткочак сае лие! Уло капем лывыргыш!

**Вуверкува.** Йўшто Кугыза, йоча-влак шуко почеламутым ямдыленыт, очыни, айда колыштына?

**Лумўдыр.** А мый тидын годым эн сай вургем-влакым ончен коштам.

**Йоча – влак почеламутым лудыт.**

**Йўшто Кугыза.** Ой, моткоч сайын ямдылылтында, почеламутымат шуко паледа. А тый, уныкам, вара могай да мочол сай чиемым палемдышыч?

**Лумўдыр.** Чыланат пайремышкына кумылын ямдылалт толыныт. Шуко сай чиемым ургеныт, нунылан ме шкенан сай полекым пуэна. **(Лумўдыр полекым пуэда.)**

**Йўшто Кугыза.** Тыште сай, но мыйым эше вес вереат вучат. Кайымем деч ончыч ме Лумудыр ден пырля кажныдан тиде ийын шонен пыштымыда шукталтше манын, **«Юзо капка»** гоч лекташ ужына.

**«Юзо капка»**

***Йушто кугыза ден Лумудыр кидыштым капка семын кучат. Йоча – влак тошто марий куштымаш мурсем почеш, шке желанийыштым загадыватлен, капка гоч эртат.***

А ынде сугынем ойлен кодынем. Колыштса.

Чыланат таза лийза. Йоча-влак, ачадан-авадан шомакыштым колыштса! Изирак-влакым, кугурак еным пагалыза! Сайын тунемза!

Кугыен - влакланат каласынем: йочада-влакым шочмо йылмым йораташ, шочмо калыкым, тудын йўлажым пагалаш туныктыза!

**Лумўдыр.** У ий дене, У пиал ден!

**Йўшто Кугыза.** Чеверын. **Каят.**

**Чыланат.** Чеверын!

**Пайрем умбакыже шуйна…**

**Ешартыш модыш – влак.**

**1.Лумпырче эртара.**

У ий пайрем - тиде теле, а теле – тиде лум. Кызыт мемнан лумпырче – влакын куштымышышт лиеш. У ий кожна воктеке мый вич эргым лекташ йодам. Мый кажныланда ик пун гыч пуэм – тиде лум. Тиде лумпырчым, умша дене улыч пуэн, ко шукырак южышто пордыкта, тудо сенышыш лектеш.

**2.Пире.** Пешак пален налнена,

Мыняр ияш улыда?...

**Вуверкува.** Ну, колан вашке 10 ий

Елка деке куржын мий,

А колан темеш 9 -ше

Чучырналеш йол умбакше.

**Пире.**  8 ияш - влак тавалтат,

7 ияш - влак шушкалтат.

**Вуверкува.** А вот молыжо чылан

Совым ваш- ваш пералтат…

**Пире.**  Совым пераш тунемна гын, ынде лиеш кушталташ

Йодына ме гармонистым марий семым шокталташ.

**«Теве тылат пурла кид, теве тылат шола кид» куштымаш…**

**1 –ше куплет:** 1, 2 тактлан – елка йыр куштена, 3 – шо тактлан – ёлка воктек лишемына, 4 – ше тактлан ёлка деч коранына.

**2 – шо куплет:** 1, 2 –шо тактлан совым ваш перена, 3- шо такт – пурла могырыш пордына, 4- ше такт – шола могырыш.

**3, 4 – ше куплет:** нине движений – влакымак повторятлена.

**3.Шоколад конкурс.**

Кидыште улшо шоколадыште мыняр плитке улмым палышылан, шоколад.

**4.Изи лудиге – влакын куштымашышт.**

**5. Шканет полекым нал.**

**(кандыраш те кечыше полек – влакым петырыме шинча дене пучкаш).**